פירוש נוסף ערך זה עוסק בעיר בעיראק. אם התכוונתם למשמעות אחרת, ראו מוסול (פירושונים).

**מוֹסוּל** (בערבית: **الموصل**, בתעתיק מדויק: **אלמוצל**, בהגייה מקומית: **אֶל-מ֫וֹסֶל**; בכורדית: **مووسڵ**/**Mûsil**) היא העיר השנייה בגודלה בעיראק ובירת מחוז נינוה בצפון-מערב המדינה. העיר משתרעת על שטח של 180 קילומטרים רבועים כ-350 קילומטרים מצפון-מערב לבירה בגדאד, על שני עברי נהר החידקל ובה חמישה גשרים המחברים בין שני עבריו. לפי אומדן רשמי מתאריך 1 ביולי 2018 אוכלוסיית העיר מנתה כ-1.36 מיליון בני אדם.

במשך שנים הייתה מוסול מרכז לייצור הבד מוסלין. מוצר אחר שהעיר הצטיינה בייצורו היה שיש. במהלך שנות שלטונו של סדאם חוסיין נעשה ניסיון להפוך את אוכלוסיית העיר לערבית על ידי סילוק הכורדים מהעיר והושבת ערבים בבתיהם.

בעיר מוסול נמצאת אוניברסיטת מוסול שהיא בין מרכזי המחקר המובילים בעיראק. אוניברסיטה זו נוסדה בשנת 1967, אך הפקולטה לרפואה הייתה קיימת עוד משנת 1959.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### מוסול תחת שלטון המדינה האסלאמית

בראשית יוני 2014 נכבש רוב שטחה של העיר בידי מורדים חמושים סונים, המשתייכים לארגון הטרור המדינה האסלאמית.
בתוך שבועות ברחו ממוסול כל תושבי העיר הנוצרים, לאחר שארגון המדינה האסלאמית הורה לנוצרים שבעיר להמיר את דתם לאסלאם או לשלם מס גולגולת. באפריל 2015 פוצצה מצודת באשטאביא, שהייתה אתר ארכאולוגי, חלק מחומת העיר מוסול ואתר תיירות בעיר. בשנת 2016, כשנתיים לאחר השתלטות המדינה האסלאמית על העיר, הפכו שירותים עירוניים רבים לשירותים בתשלום, למרות מצבם הכלכלי הקשה של תושבי העיר.

באוקטובר 2016 פתח צבא עיראק במבצע לכיבוש העיר מידי ארגון המדינה האסלאמית.

ב-10 ביולי 2017 הכריז ראש ממשלת עיראק, חיידר אל-עבאדי באופן רשמי, על שחרור העיר מוסול מידי ארגון המדינה האסלאמית.

יהודי מוסול
-----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
העיר מוסול בגדת נהר החדקל, כאשר בגדתו השנייה נמצאת נינוה העתיקה. בנימין מטודלה ביקר בעיר בשנת 1165 ודיווח על שבעת אלפים תושבים יהודים שהיו במצב טוב. בראש קהילת היהודים עמד רבי זכאי שיוחס לשושלת בית דוד. בשנת 1289 ישב במוסול ראש הגולה אשר חתם על כתב תמיכה ברמב"ם. בשנת 1848 היו במוסול 450 יהודים ובשנת 1903 דווח על 1,100 יהודים מתוך 45,000 תושבי העיר. מסורת יהודית טוענת שבעיר קבורים הנביאים עובדיה, יונה ונחום. במחוז בסביבות מוסול היו בשנת 1903 עוד כשלושת אלפים יהודים, בהם תושבי הכפר "בר תנורא" אשר כל תושביו יהודים.

את העלייה ההמונית של קהילת מוסול ליוותה פעילות מחתרתית. עלייתה של הקהילה התרחשה במסגרת מבצע "עזרא ונחמיה" בשנת 1951. רובם של הקהילה היהודית עזבה רכוש רב מאחור. חלק עלו ארצה עוד קודם המבצע בדרכים שונות.

כעת, מספר היהודים במדינה, על פי אומדן הסוכנות היהודית, הוא כשמונה נפשות. במהלך השנים השלטונות עשו ככל יכולתם בכדי לטשטש את ההיסטוריה היהודית בת 2000 שנות קיום בעיר תוך כדי הריסה שיטתית של מבנים ברובע היהודי ובנייה ואכלוס מחדש על ידי ערבים.

בשנת 2020 יצא לאור ספרו של עלי שית מחמוד אלחיאני **היהודים במוסול** ("אליהוד פי אלמוצל", הוצאת דאר אלראפדי, ביירות). הספר הוא מחקר על הקהילה היהודית במוסול בין השנים 1952-1921.

לקריאה נוספת
------------

* עזרא לניאדו, **יהודי מוצל, מגלות שומרון עד מבצע עזרא ונחמיה**, המכון לחקר יהדות מוצל, טירת-כרמל: ה'תשמ"א

קישורים חיצוניים
----------------

ויקישיתוף מדיה וקבצים בנושא **מוסול** בוויקישיתוף
* "מוֹצִיל (מוֹסוּל)", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 131, באתר היברובוקס
* אתר למנויים בלבד ריית עבד אל-אחד, הגרדיאן, החיים בעיר מודרנית, תחת דאעש, באתר הארץ, 30 בינואר 2018
* אתר למנויים בלבד  אליזבט צורקוב, שרדנו את מלחמת העולם השלישית כאן, ועכשיו אף אחד לא מתעניין בנו, באתר "ידיעות אחרונות", 11 ביולי 2019
* בעז זלמנוביץ, "מה ניתן ללמוד מהמערכה של דאעש במוצול על לחימה בשטח בנוי", הוצאת מערכות, גיליון 480- 481
* מוסול, באתר אנציקלופדיה בריטניקה (באנגלית)
* מוצל (עיראק), דף שער בספרייה הלאומית

הערות שוליים
------------

1. ↑  Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de
2. ↑  חצי מיליון נמלטו ממוסול: "אין מי שיעזור לנו", באתר וואלה!‏, 11 ביוני 2014
3. ↑  ISIS blow up Bashtabiya Castle in Mosul hafaaq News ‏ 8 באפריל 2015
4. ↑  דורון פסקין, המחירון של דאעש ל"שירותים" הניתנים לאזרחים: 17 דולר למים, 900 דולר לניתוח, באתר כלכליסט, 30 באפריל 2016
5. ↑  רועי קייס, ראש ממשלת עיראק הגיע למוסול והכריז: ניצחנו את דאעש, באתר ynet, 9 ביולי 2017
6. ↑  אתר למנויים בלבד יעקב רוזן קניגסבוך, חלון להיסטוריה של יהודי מוסול, באתר הארץ, 1 ביוני 2022

| עיינו גם בפורטל: |
| --- |
|  | **פורטל המזרח התיכון** |


| הערים הגדולות של עיראקאומדן רשמי מתאריך 1 ביולי 2018 |
| --- |
| 
1. ↑  IRAQ: Cities & Urban Centers
 |
|  | דירוג | שם | מחוז | אוכלוסייה | דירוג | שם | מחוז | אוכלוסייה |  |
| בגדאדבגדאדמוסולמוסול |
| 1 | בגדאד | בגדאד | 6,719,476 | 11 | אל-חלה | באבל | 455,741 | בצרה (עיראק)בצרהכירכוככירכוכ |
| 2 | מוסול | נינוה | 1,361,819 | 12 | א-דיוואניה | אל-קאדסיה | 403,796 |
| 3 | בצרה | בצרה | 1,340,827 | 13 | אל-כות | ואסט | 389,376 |
| 4 | כירכוכ | כירכוכ | 972,272 | 14 | דהוכ | דהוכ | 340,871 |
| 5 | ארביל | ארביל | 879,071 | 15 | זובייר | בצרה | 300,751 |
| 6 | נג'ף | א-נג'ף | 747,261 | 16 | בעקובה | דיאלא | 279,133 |
| 7 | כרבלא | כרבלא | 711,530 | 17 | פלוג'ה | אל-אנבאר | 250,884 |
| 8 | סולימאניה | סולימאניה | 676,492 | 18 | רמאדי | אל-אנבאר | 223,525 |
| 9 | נאסריה | ד'י קאר | 558,446 | 19 | סמאווה | אל-מות'נא | 221,743 |
| 10 | עמארה | מיסאן | 527,472 | 20 | זאכו | דהוכ | 211,964 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554832805171
* BNE: XX6084748
* BnF: cb122906605 (data)
* GND: 4102240-3
* LCCN: n50005853
* MusicBrainz: 2fc851bf-a0cd-4dc3-8894-46aa5c647ca6
* NKC: ge796632
* SUDOC: 031748856
* VIAF: 126635658
* WorldCat: lccn-n50005853

 |